钦定古今图书集成/明伦汇编/氏族典/第392卷 > 李继和
## 钦定古今图书集成/明伦汇编/氏族典/第392卷 > 李继和

按《宋史李处耘传》：“处耘子继和，字周叔，少以荫补供
奉官，三迁洛苑使，咸平中领平州刺史。继和习武艺，
好谈方略，颇知书，所至干治。然性刚忍，御下少恩，部
兵终日擐甲，常如寇至。及校阅之际，杖罚过当，人多
怨焉。出为并代钤辖。景德初，北边入寇，徙北平砦，迁
西上阁门使，擢殿前都虞候，领端州防御使。大中祥”
符元年卒。弟继恂，至洛苑使、顺州刺史。子昭逊，为供
备库使。